
Opatrenia a základné požiadavky na zabezpečenie ochrany lesov pred požiarmi 
v roku 2019 - upozornenie
Existenciu lesa a života v ňom môžeme považovať za jednu 
z najdôležitejších podmienok existencie ľudskej civilizácie.

Pohľad do kalendára nás upozorňuje, že sa opäť blíži jarné obdobie, ktoré je typické pre aktivity záhradkárov, lesných robotníkov, turistov a iných priaznivcov pohybu v lese a jeho blízkeho okolia.  Aj napriek tomu,  že  väčšina z nás  má kladný vzťah k prírode, ešte stále sa medzi 

nami nájdu „niekoľkí“, ktorým až tak nezáleží na našej prírode a práve v dôsledku konania aj takýchto našich spoluobčanov každý rok dochádza k zbytočným lesným požiarom, ktoré spôsobujú materiálne škody menšieho, ale aj značného rozsahu. Likvidácia takto vzniknutých požiarov je veľmi náročná, vyžaduje si nasadenie veľkého počtu hasičov, techniky a často aj spoluprácu             s občanmi. Obnovenie funkcie lesných porastov zničených požiarom môže trvať
i niekoľko rokov.
Spaľovať sa nesmie pri veternom počasí a pod porastom stromov.

Fyzická osoba - občan v zmysle § 14 zákona č. 314/2001 Z. z. o ochrane pred požiarmi v znení neskorších predpisov počas celého roka nesmie:

· fajčiť alebo používať otvorený plameň na miestach so zvýšeným nebezpečenstvom vzniku požiaru, 

·  vypaľovať porasty bylín, kríkov a stromov, 

· zakladať oheň v priestoroch alebo na miestach, kde môže dôjsť k jeho rozšíreniu. 

V čase zvýšeného nebezpečenstva vzniku požiaru sa fyzickým osobám zakazuje najmä:

· zakladať alebo udržiavať ohne,

· používať otvorený oheň,

· fajčiť alebo odhadzovať horiace alebo tlejúce predmety,

· vypaľovať porasty bylín, krov a stromov. 

Za porušenie horeuvedených zákazov je možné uložiť fyzickej osobe pokutu až do výšky 331 €.

Veľmi by nás potešilo, keby ochrana lesov pred požiarmi nebola len povinnosťou majiteľov, užívateľov lesov, hasičov a ostatných zainteresovaných orgánov, ale stala sa záležitosťou všetkých občanov.

